156 
Notaeum et corporis latera sex fere seriebus macularum nigrarum 
alternantium notata , maculis postremis absque ordine sitis , nunc con- 
fluentibus , nunc remotioribus , utplurimum in media squama obviis , 
margine utroque squamarum lucidius albo vel flavido ; scuta flavida nigris 
striis 5-6 longitudinalibus notata, in collaribus scutis distinctioribus, 
approximatis, alternis cum antecedentibus et passim confluentibus, reli- 
quorum vero postremorum pellucidioribus , minus nigris , subevanidis , 
series quodammodo longitudinales coefficientibus, ad utrumque praesertim 
abdominis latus distinctioribus fasciis obviis. 
Cauda tenuissima, supra cum dorso concolor, subtus albida, immacu- 
lata, utrinque fascia nigra longitudinali ad caudae usque apicem ducta. 
Proxime ad hoc genus accedit Coelopeltis fColub.J quadrilineata Pali., 
in caspia ora orientem versus quoque obvia , si Coluber ( Taphrometo- 
pon) lineolatus Brandt (*) idem est, species, quam ipse non vidi. 
Minus denique numerosi Batrachii in regionibus variis caspio-caucasiis 
occurrunt, interque Cos Hylae, Bufones Ranaeque vocales et alacres haud 
rarae quidem, at Salamandrae Tritonesque a nemine hucusque ibidem 
visae; in caucasio quidem itinere narrabant mihi complures Cachetiao 
incolae, obvios esse in lacubus ad urbem Telaviam Tritones semipedales aut 
ipsi , ni fallor , Hypochthoni (") simillimas bestiolas aquaticas ; tamen 
equidem , piscari eas perperam studens , nullam cepi ideoque aliis 
naturae curiosis hancce rem dilucidare relinquo. 
(•) V. pag. 137. 
(') Reise in d. Kaukas. Ablh. i. Bd. 2. pag. 389. 
